P2.2M balor ti alahas ken kuwarta, intaray ti acetylene gang
August 26, 2012
amianan admin
BAUANG, LA – Agarup P2.2 milyon a balor dagiti alahas, kuwarta ken arwaten ti naitaray dagiti mapapati nga acetylene gang manipud iti maysa a pawnshop a nakabase iti Barangay Central East.
Base iti nakalap nga impormasyon, nagna dagiti suspek iti 75 a metro kawatiwat na a tunnel ken inabutan da ti suwelo ti Tres Hermanas pawnshop partikular iti batog ti vault.
Mapapati a napasamak ti panagtakaw iti kangitingitan ti napigsa a tudo idi Agosto 20.
Saan met a nagkurri ti alarma ti nasao a pawnshop gapu ta nadadael daytoy iti agtultuloy a panagtudo na.
Kabayatanna, narekober dagiti otoridad iti uneg ti pasdek ti maysa nga oxygen tank, maysa a super kalan gas tank, maysa a set ti acetylene gadget, flashlight, landok, screw driver, glue ken dadduma pay nga inaramat dagiti mannibrong iti inwayat da a panagtakaw.
Ti Tres Hermanas pawnshop ket imat-matunan ti managan Olympia Samson. ABN / Bombo Radyo La
ilo_Latn ltz_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn